Diari Oficial de la Generalitat Valenciana


Sumari del DOGV 1299, del 09-05-1990 (1990/817313)

ORDRE de 24 d'abril de 1990, de la Conselleria de Cultura, Educació i Ciència, per la qual es convoca concurs-oposició per a la provisió de 180 places de professors d'Educació General Bàsica a la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/04/24/(1)/dof/vci/html**

### Dades del document

Número de DOGV
:   1299

Data del DOGV
:   09-05-1990

Secció del DOGV
:   DISPOSICIONS GENERALS

Número del document
:   1990/817313


Data del document
:   24-04-1990

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 24 d'abril de 1990, de la Conselleria de Cultura, Educació i Ciència per la qual es convoca concurs-oposició per a la provisió de 180 places de professors d'Educació General Básica a la Comunitat Valenciana.  
En compliment del que disposa l?Ordre Ministerial de 5 d'abril de 1990 (BOE de 1'11) i la correcció d'errades publicada en el BOE de 21 d'abril de 1990, per la qual es convoca la provisió de places en el Cos de Professors d'EGB i fent ús de les competències transferides per Reial Decret 2093/1983 de 28 de juliol.  
Aquesta Conselleria acorda convocar proves selectives per a ingrés en aquest Cos d'acord amb les bases següents:  
I.PLACES  
Article 1  
1. Es convoca, pel sistema general d'accés lliure, concurs-oposició per a ingrés en el Cos de Professors d'Educació General Bàsica per tal de proveir 180 places, situades a la Comunitat Valenciana.  
2. D'acord amb el que disposa la Disposició Adicional 19 de la Llei 23 de 28 de juliol de 1988 (BOE de 29 de juliol) es reserven 3 places en les àrees o especialitats d'Educació Especial, Educació Preescolar i Filologia Anglesa, nombre superior al 3% del total de places ofertades per aquestes especialitats, per a ser cobertes pels que tinguen la condició legal de persones amb minusvàlia.  
Els aspirants que participen per aquesta reserva no podran concórrer pel sistema general d?accés lliure.  
Les places sense cobrir d'aquestes reservades s?acumularan a les d?accés general de l'especialitat corresponent.  
Article 2  
Per raó de les necessitats que l?ensenyament demanda en cada àrea o especialitat, el nombre de places anunciades en el present concurs-oposició es distribueix de la manera següent:  
Educació Especial, accés general: 7 places.  
Educació Especial, accés general, reserva per a discapacitats: 1 plaça.  
Educació Especial, accés en valencià: 2 places.  
Educació Física, accés general: 150 places.  
Educació Pre-escolar, accés general: 7 places.  
Educació Pre-escolar, accés general, reserva per a discapacitats: 1 plaça.  
Educación Pre-escolar, accés en valencià: 2 places.  
Filologia Anglesa, accés general: 7 places.  
Filologia Anglesa, accés general, reserva per a discapacitats: 1 plaça.  
Filologia Anglesa, accés en valencià: 2 places.  
Total: 180 places.  
Article 3  
Aquest concurs-oposició tindrà lloc a les capitals de província.  
La determinació i ubicació dels Tribunals que jutjaran els aspirants serà duta a terme, quan s'escaiga, una vegada es conega el nombre d'opositors inscrits.  
Article 4. Assignació de places als Tribunals  
En el moment adient, les places anunciades a proveir en cada àrea o especialitat seran distribuïdes entre els Tribunals de la Comunitat Valenciana.  
La distribució de les places als Tribunals es farà multiplicant el nombre d'opositors que es presenten per cada Tribunal i especialitat pel coeficient obtingut en dividir la totalitat de places convocades de l'especialitat per total d'opositors que s'hi presentaran.  
La Direcció General de Règim Econòmic i de Personal serà la que realitzarà aquesta distribució de places i ho comunicarà als Tribunals, una vegada que aquests indiquen el nombre d'opositors presentats al primer exercici.  
El fet de presentar-se i aprovar l?oposició en una província determinada no atribueix a l'opositor un dret a destinació, sinó que, una vegada ingressat, l'Administració podrà destinar-lo dins la Comunitat Valenciana, on ho requeresquen les necessitats del servei.  
Article 5  
No podrà declarar-se la situació d'excedència per interés particular dels aspirants que ingressen en el Cos de Professors d'Educació General Bàsica en virtut del present concurs-oposició previst en l'apartat c) de l'article 29 de la Llei 30/84 fins haver completat tres anys de serveis efectius des que s?accedí al Cos.  
II. SISTEMA SELECTIU  
Article 6  
D'acord amb el que estableix el Decret, 375/74 de 7 de febrer (BOE del 15)i els Reials Decrets 503/83, de 9 de març (BOE del 15), 222/85, de 20 de febrer (BOE del 25), 533/1986, de 14 de març (BOE del 17) i Reial Decret 43/1990, de 30 de març (BOE de 30 d'abril), la selecció d'aspirants serà realitzada mitjançant el sistema de concurs-oposició que permetrà d'apreciar els antecedents acadèmics dels candidats, les aptituds didàctiques i la seua preparació científica i pedagògica i curs selectiu de formació.  
El sistema de selecció constarà de les fases següents:  
Primera fase:  
- Concurs. Els candidats acreditaran llurs antecedents acadèmics i la capacitat que hagen demostrat en la docència quan l?hauran exercida. Aquesta fase es valorarà pels Tribunals, conforme al barem que figura com a annex en l?Ordre de 5 d'abril de 1990 general de convocatòria i en la correcció d'errades d'aquella Ordre publicada en el BOE de 21 d'abril de 1990, i es tindrà en compte en la qualificació corresponent a cada aspirant, sempre que haja superat les proves eliminatòries, y es farà pública pel Tribunal en acabar aquestes proves.  
La documentació acreditativa dels antecedents acadèmics i els anys de servei serà obligatòriament la que es relaciona a l?article 9 d'aquesta convocatòria.  
Segona fase:  
- Oposició. Els opositors hi hauran de superar les corresponents proves eliminatòries corresponents.  
Els opositors que es presenten a les places d'accés en valencià, hauran de realitzar el exercicis escrits i orals de totes les proves en valencià.  
L?ordre de les proves és el que figura a continuació:  
1. Prova de maduresa professional, que constarà dels exercicis següents:  
U. Exercici escrit, que serà desplegat durant un màxim de cinc hores i que consistirá a en l?elaboració d'un projecte pedagògico-didàctic, de caràcter curricular, sobre els ensenyaments mínims del Cicle Inicial o del Cicle Mitjà i es basarà en l?esquema presentat en l'Annex I que s'adjunta a la present convocatòria.  
La Direcció General de Règim Econòmic i de Personal, enviarà el contingut d?aquest exercici als Tribunals.  
Els opositors podran utilitzar en el desplegament de la prova les orientacions i els programes vigents per al Cicle Inicial i el Cicle Mitjà publicats en el Butlletí Oficial del Estat al Butlletí Oficial del Ministeri d?Educació i Ciència, colecció legislativa, segons aquestes referències:  
a) Els Programes renovats dels Cicle Inicial contenen el que inclouen les normes següents:  
- Reial Decret 69/1981, de 9 de gener (BOE del 17), d?Ordenació de l?Educació General Bàsica i fixació dels ensenyaments mínims per al Cicle Inicial i BOMEC de febrer de 1981.  
- Ordre de 17 de gener de 1981 (BOE del 21), per la qual es regulen els ensenyaments d?Educació Pre-escolar i del Cicle Inicial d?Educació General Bàsica i BOMEC de febrer de 1981.  
- Resolució de la Direcció General d?Educació Bàsica per la qual es donen normes sobre aplicació de l?Ordre de 17 de gener de 1981 per la qual es regulen els ensenyaments d?Educació Pre-escolar i del Cicle Inicial d?Educació General Bàsica (BOMEC de febrer de 1981).  
L?opositor podrà utilitzar en l?exercici escrit aquestes publicacions o d?altres posteriors que, autoritzades pel Ministeri d?Educació i Ciència, arrepleguen literalment els programes renovats del Cicle Inicial.  
b) Els programes renovats del Cicle Mitjà contenen el que hi ha inclòs a:  
- Reial Decret 710/1982, de 12 de febrer (BOE del 15 d'abril), pel qual es fixen els ensenyaments mínims per al Cicle Mitjà d'Educació General Bàsica i BOMEC d'abril de 1982.  
- Correcció d'errades del Reial Decret 710/1982, de 12 de febrer (BOE de 4 de maig) i BOMEC de maig de 1982.  
- Ordre de 6 de maig de 1982 (BOE del 14), per la qual es regulen els ensenyaments mínims del Cicle Mitjà de l?Educació General Bàsica (BOMEC de maig de 1982).  
- Reial Decret 1765/1982 de 24 de juliol (BOE del 31), sobre horari d'ensenyaments mínims del Cicle Mitjà de l?Educació General Bàsica i BOMEC de juliol de 1982).  
L?opositor podrà utilitzar en l?exercici escrit aquestes publicacions o d'altres posteriors que autoritzades pel Ministeri d?Educació i Ciència arrepleguen literalment els programes renovats del Cicle Mitjà.  
c) Ordre d?1 de setembre de 1984 (DOGV 25-09-84, número 191), per la qual es desenrotlla el Decret 79/1984 de 30-07-84, sobre aplicació de la Llei 4/1983, d'Us i Ensenyament del Valencià, en l?àmbit de l?ensenyament no universitari de la Comunitat Valenciana.  
Dos. Exercici oral, que tindrà caràcter públic en el qual el Tribunal debatrà amb l'opositor durant un temps màxim de trenta minuts, el contingut de l'exercici anterior.  
La qualificació de l'opositor en aquesta prova sera global a partir de les puntuacions dels dos exercicis realitzats.  
2. Prova de coneixements específics.  
Podrà referir-se a les àrees o especialitats de Educació Pre-escolar, Educació Especial, Filologia Anglesa i Educació Física escogides lliurement per l?opositor.  
La prova d'Educació Física constarà de dos exercicis:  
1) Exercici escrit, amb una durada màxima de 5 hores, que tindrà caràcter eliminatori.  
2) Exercici pràctic, d'aptitud física, la qualificació del qual serà «apte» o «no apte».  
La qualificació de la prova per a aquells opositors que superen l?exercici pràctic serà l?obtinguda en l?exercici escrit.  
Per a la resta de les àrees aquesta prova es desplega per escrit, amb una durada màxima de 5 hores.  
Les proves, es basaran en el temari i instruccions corresponents que figuren com a Annex II a aquesta Ordre.  
La Direcció General de Règim Econòmic i de Personal trametrà el contingut d'aquesta prova als Tribunals.  
3. Prova de maduresa cultural.  
Farà referència a les disciplines cursades a les Escoles Universitàries del Professorat d'EGB. Serà proposat als opositors que contesten tres qüestions, com a màxim, i/o que resolguen un supòsit pràctic sobre els aspectes legislatius, administratius i organitzatius que figuren en el temari corresponent que es publica en l'Annex III de la present convocatòria.  
Serà realitzat per escrit en un temps màxim de tres hores.  
El contingut d?aquesta prova serà lliurat als Tribunals per la Direcció General de Règim Econòmic i de Personal.  
Tercera fase.  
- Curs selectiu de formació. Superades les proves eliminatòries, podran ser proposats els candidats seleccionats fins el nombre de places assignades a cada Tribunal per tal de proveir-les i es consideraran nul·les de ple dret les propostes que ultrapassen el nombre de places que li corresponguen, sense perjudici de la possible responsabilitat en què puguen incórrer els membres dels Tribunals en efectuar propostes fora de les normes previstes en aquesta convocatòria.  
Aquells candidats seleccionats que hagen de seguir els cursos previstos en l'article 110.2 de la Llei General d'Educació passaran a realitzar amb eficàcia un curs teòrico-pràctic de caràcter selectiu, el contingut del qual serà el que figura en l'Annex IV d?aquesta convocatòria.  
Els curs serà organitzat per la Direcció General de Règim Econòmic i de Personal que dictarà les instruccions oportunes a l?efecte.  
En el curs no hi haurà altres qualificacions que »apte» o «no apte». Els declarats «no aptes» perdran tots els drets que dimanen de l?oposició feta.  
Queden exempts de la realització d'aquest curs els Llicenciats en Filosofia i Lletres (Secció de Pedagogia), els Llicenciats en Filosofia i Ciències de l?Educació, els Diplomats en Escoles Universitàries de Professorat d'EGB i tots els Mestres de Primera Ensenyança.  
Quarta fase:  
- Amb caràcter específic. Prova de coneixements de la «Lingüística i Cultura Valencianes».  
Aquesta prova la faran tots els opositors que hagen superat les de caràcter eliminatori de les places corresponents a accés general. S'exceptuaran de la prova « els qui presenten el Certificat de Capacitació o Títol de Mestre de Valencià, o document acreditatiu d'haver-los sol·licitat, expedits per la Conselleria de Cultura, Educació i Ciència. Aquesta prova serà desplegada amb anterioritat al curs selectiu de formació i constarà de dos exercicis sobre el temari que figura en l'Annex V de la present Ordre.  
Primer exercici (escrit). L?opositor haurà de contestar un qüestionari sobre lingüística i desplegar una unitat didàctica a partir d'un text literari. La durada de l?exercici serà d'una hora i trenta minuts i es farà en valencià.  
Segon exercici (oral). Consistirà en el desplegament, també en valencià, davant el Tribunal d'un tema triat entre dos extrets a l'atzar del temari. La durada d?aquest exercici no ultrapassarà els trenta minuts.  
La Direcció General de Règim Econòmic i de Personal dictarà les instruccions escaients per a la realització d'aquesta prova.  
En acabar aquesta prova específica el candidat serà declarat «apte» o «no apte».  
III. REQUISITS DELS CANDIDATS  
Article 7  
Per tal de ser admès a la realització de les proves caldrà reunir els requisits següents:  
a) Ser espanyol.  
b) Haver fet els divuit anys.  
c) Trobar-se en possessió, com a mínim, d'alguna de les titulacions següents:  
- Diplomat en les Escoles Universitàries del Professorat d'Educació General Bàsica.  
- Diplomat Universitari o titulació equivalent segons el que s'estableix en la Disposició Transitòria 5.ª de la Llei 30/84. Arquitecte Tècnic o Enginyer Tècnic, sempre que tots ells hagen seguit els cursos corresponents en els Instituts de Ciències de l'Educació.  
Segon el que disposa l'article 8é del Decret 375/1974 de 7 de febrer (BOE del 15), els cursos dels Instituts de Ciències de l'Educació queden suplits en la present convocatòria amb allò assenyalat a l'article 6 de la Base II d'aquesta Ordre.  
- Mestre de Primera Ensenyança.  
d) No patir malaltia ni estar afectat per cap limitació física o psíquica que siga incompatible amb l'exercici de la docència, d'acord amb allò que disposa la legislació vigent.  
e) Els opositors que es presenten a les places d?accés en valencià hauran d'acreditar com a mínim el Certificat de Capacitació.  
f) No haver estat separat per expedient disciplinari del servei d?alguna de les Administracions Públiques, ni trobar-se inhabilitat per a l'exercici de funcions públiques.  
Els requisits establerts anteriorment s'hauran de complir l?últim dia del termini de presentació de sol·licitud i mantenir-los fins el moment de la presa de possessió com a funcionari de carrera.  
IV. SOL·LICITUDS  
Article 8. Forma  
Els qui desitgen prendre part en el present concurs-oposició hauran de presentar una instància per quadruplicat, d'acord amb el model de la Conselleria de Cultura, Educació i Ciència que es trobarà a disposició en els Serveis Territorials de Cultura i Educació, juntament amb les instruccions per a emplenar-la.  
A la instància s'hi hauran d'adjuntar dues fotocòpies del DNI. S'hi farà constar:  
a) Places per la qual es presenta (accés general, accés en valencià o reserva per a persones amb condició legal de minusvàlid).  
b) Area o especialitat que trien per a la realització de la prova de coneixements específics prevista en el punt 2 de l'article 6.  
c) Les persones amb minusvàlua hauran d'indicar en el requadre A) de l'apartat «dades a consignar d'acord amb les bases de la convocatòria» les minusvàlues que pateixen i les adaptacions de temps i mitjans que per a la realització de les proves sol·liciten. Si aquesta, per les seues dimensions, no podia ser recollida íntegrament ho faran constar en full adjunt.  
També aquests aspirants, si acudiren a places reservades, d'acord amb el que estableix l'article primer, punt 2 d'aquesta Ordre, ho indicaran en la sol·licitud de participació i en complimentaran l'apartat c) del quadre 2, amb declaració expressa dels interessats de reunir la condició exigida en aquesta apartat, que s'acreditarà, si obtenia plaça mitjançant certificació de la Direcció General de Serveis Socials de la Conselleria de Treball i Seguretat Social de la Generalitat Valenciana o dels òrgans competents del Ministeri d?Afers Socials, o dels corresponents de les Comunitats Autònomes.  
Aquesta certificació contindrà, també explícitament la compatibilitat de la minusvàlua de l'aspirant amb l'exercici de les activitats pròpies del Cos de Professors d'Educació General Bàsica.  
Article 9  
Els aspirants adjuntaran a llurs sol·licituds una certificació acadèmica personal en què consten les qualificacions obtingudes en els estudis corresponents al títol que els dóna dret a opositar i, si s'escau un full de serveis certificat o els justificants dels serveis prestas com a interins o contractats en la docència en centres estatals, en els nivells d'Educació Pre-escolar i Educació General Bàsica. Aquest serveis es computaran, només als efectes de la present convocatòria, fins al 29 de juny de l'any en curs.  
Els Serveis prestats en Centres privats s'acreditaran mitjançant la certificació de figurar en els quadres pedagògics d'aquests Centres, expedida pels Serveis Territorials de Cultura i Educació o, si hi manca, per la documentació del Director del Centre a la qual s'unirà una còpia del contracte i els rebuts de la seguretat social o les nòmines.  
Article 10. Organ a qui es dirigeix  
Les sol·licituds es dirigiran al Director General de Règim Econòmic i de Personal.  
Article 11. Lloc de presentació  
La presentació de sol·licituds es farà als Serveis Territorials de Cultura i Educació de la província en què es desitge d'exercir o als llocs i en la forma que determina l'article 66 de la Llei de Procediment Administratiu.  
Es absoluta la prohibició de presentar sol·licituds en més d'una província.  
Les sol·licituds subscrites pels espanyols a l'estranger podran cursar-se, en el termini assenyalat a l'article 12 de la presente base IV, a través de les representacions diplomàtiques o consulars espanyoles corresponents, que les trametran tot seguit a l'organisme competent. L?interessat adjuntarà a la sol·licitud el comprovant bancari d'haver satisfet els drets d'examen.  
Article 12. Termini de presentació  
El termini serà de vint dies naturals comptats a partir de l?endemà de la publicació d'aquesta convocatòria en el Boletin Oficial del Estado i en el Diari Oficial de la Generalitat Valenciana.  
Article 13. Import dels drets de participació en aquestes proves  
Els drets d?examen seran de 2.200 pessetes, inclosa la formació d'expedient i s'ingressaran mitjançant transferència bancària ordenada a favor dels comptes que responen a les dades següents:  
Servei Territorial de Cultura i Educació d?Alacant  
Caixa d'Estalvis del Mediterrani. Urbana de Benalua.  
Drets d'Oposició.  
c/c núm. 640004.  
Oficina 0179. Alacant  
Servei Territorial de Cultura i Educació de Castelló  
Caixa d'Estalvis de València.  
Drets d'Oposició.  
c/c núm. 7865500354.  
Urbana 5 (avinguda del Mar, 23)  
Servei Territorial de Cultura i Educació de València.  
Caixa d'Estalvis de València.  
Drets d'Oposició.  
c/c núm. 4128175115.  
Urbana Sorolla  
L?ingrés haurà de fer-se a nom de «Proves selectives per a ingrés en el Cos de Professors d'Educació Bàsica».  
Les despeses de transferència aniran a càrrec de l'interessat. En la sol·licitud haurà de figurar el segell de l'entitat bancària, acreditatiu del pagament de drets; la falta d'aquest o l'abonament fora de termini determinarà l'exclusió de l'aspirant. La presentació i el pagament en la Caixa d'Estalvis no suposarà en cap cas la substitució del tràmit de presentació, en temps i forma, de la sol·licitud davant l'òrgan expressat en l'article 1l d'aquesta base.  
Article 14. Defectes en les sol·licituds  
Si alguna de les instàncies patia d'algun defecte es requerirà l'interessat, d'acord amb el que disposa l'article 71 de la Llei de Procediment Administratiu per tal que, en el termini de 10 dies, esmene la falta o adjunte els documents preceptius, i s'advertirà que, cas de no fer-ho, la instància serà arxivada sense altre tràmit.  
Article 1.5. Errades en les sol·licituds  
Els errors de fet que poguessen advertir-se, podran esmenar-se en qualsevol moment, d'ofici o a petició de l'interessat.  
V. ADMISSIO DE CANDIDATS  
Article 16. Llista d?admesos i exclosos  
Expirat el termini de presentació de sol·licituds la Direcció General de Règim Econòmic i de Personal dictarà Resolució, en el termini màxim d'un mes, declarant aprovada la llista d'admesos i exclosos. En l?esmentada Resolució, que haurà de publicar-se en el Diari Oficial de la Generalitat Valenciana, s'indicaran els llocs en què es troben exposades al públic les llistes certificades completes d'aspirants admesos i exclosos, amb expressió del termini d?esmena que, en els termes de l'article 71 de la Llei de Procediment Administratiu, es concedeix als aspirants exclosos. Aquestes llistes es faran públiques en tot cas, en els Serveis Territorials de Cultura i Educació i en la seu de la Conselleria de Cultura, Educació i Ciència a València, avinguda de Campanar, 32. En la llista hauran de constar, en tot cas, els cognoms, nom i el número de DNI, així com la causa d'exclusió.  
Article 17  
Els aspirants exclosos disposaran d'un termini de deu dies, comptats a partir de l?endemà al de la publicació de la resolució per tal de poder esmenar el defecte que haja motivat l?exclusió.  
Contra aquesta resolució podrà interposar-se recurs de reposició, en el termini d'un mes a partir de l?endemà al de la publicació, davant el Director General de Règim Econòmic i de Personal.  
Si no es presentava cap recurs de reposició, l'escrit d'esmena de defecte es considerarà recurs de reposició, cas que l'aspirant fos definitivament exclòs de la realització dels exercicis.  
Article 18  
Els drets d'examen seran reintegrats, d'ofici, als aspirants que hagen estat exclosos definitivament de la realització de les proves selectives.  
VI. DESIGNACIO, CONSTITUCIO I ACTUACIO DELS TRIBUNALS  
Article 19. Tribunals qualificadors  
Els Tribunals qualificadors i els seus suplents seran designats per  
la Conselleria de Cultura, Educació i Ciència, en el termini màxim d'un mes a partir de la data de la publicació de la llista provisional d'aspirants admesos i exclosos i el seu nomenament es publicarà al Diari Oficial de la Generalitat Valenciana.  
Article 20. Composició dels Tribunals  
Els Tribunals estaran constituïts per un President i quatre Vocals, tots ells funcionaris en actiu de qualsevol dels Cossos de la Funció Pública Docent i del Cos d'Inspectors al servei de l?Administració Educativa.  
U totalitat dels components dels Tribunals estarà en possessió de titulació d'igual o superior nivell acadèmic que l'exigida per a l'ingrés als aspirants.  
Els Tribunals que actuen en aquestes proves selectives tindran la categoria segona de les recollides en l'article 19 de l'Ordre de 17 de febrer de 1986 (DOGV del 10 de març).  
Article 21. Abstenció  
Els membres dels Tribunals hauran d'abstenir-se d'intervenir, i ho notificaran a la Direcció General de Règim Econòmic i de Personal quan concórrega alguna de les circumstàncies previstes en l'article 20 de la Llei de Procediment Administratiu.  
De la mateixa manera, d'acord amb l'article 12.3 del Reial Decret 2223/84 de 19 de desembre (BOE del 21), hauran d'abstenir-se d'actuar aquells membres que hagen realitzat tasques de preparació d'aspirants a proves selectives d?accés al Cos o escales del grup B els cinc anys anteriors a la publicació d'aquesta convocatòria.  
Els Presidents podran exigir dels membres del Tribunal una declaració expressa de no trobar-se inclosos en les circumstàncies previstes en els dos paràgrafs anteriors.  
Article 22. Recusació  
Els aspirants podran recusar els membres dels Tribunals quan concorreguen les circumstàncies previstes en el article anterior.  
Article 23  
La Direcció General de Règim Econòmic i de Personal publicarà en el Diari Oficial de la Generalitat Valenciana la Resolució per la qual es nomenen els nous membres del Tribunal que hagen de substituir els que n?hagen perdut la condició per alguna de les causes previstes en els dos articles anteriors.  
Article 24  
Prèvia convocatòria del President, es constituiran els Tribunals amb l'assistència de la majoria dels seus membres, titulars o suplents. En l'ordre de designació dels Tribunals a què s'al·ludeix en el article 19 de la present Base, es determinarà el termini en que celebraran la sessió de constitució.  
En aquesta sessió els Tribunals acordaran totes les decisions que corresponguen en vistes al correcte desplegament de les proves selectives.  
Article 25  
A partir de la seua constitució, els Tribunals, per actuar vàlidament requeriran la presència de 3 membres, com a mínim.  
Article 26  
Els Tribunals resoldran tots el dubtes que poguessen sorgir en l?aplicació d'aquestes normes, així com el que s'haurà de fer en els casos no previstos.  
El procediment d'actuació dels Tribunals s'ajustarà en cada moment al que disposa la Llei de Procediment Administratiu.  
Article 27  
Els Tribunals qualificadors adoptaran les mesures precises, de manera que els aspirants amb minusvàlues gaudesquen de condicions similars per a la realització dels exercicis que la resta de participants. En aquest sentit s'establiran, per a les persones amb minusvàlues que ho sol·liciten en les instàncies, les adaptacions possibles de temps i mitjans per a la realització de les proves.  
Article 28  
Els Presidents dels Tribunals adoptaran les mesures oportunes per garantir que els exercicis de la fase d'oposició, que siguen escrits i no hagen de ser llegits davant del Tribunal, siguen corregits sense que es conega la identitat dels aspirants, utilizant amb aquesta finalitat els impresos aprovats per l?Ordre del Ministeri de la Presidència de 18 de febrer de 1985 (BOE del 22).  
Article 29  
En cap cas els Tribunals podran aprovar ni declarar que han superat les proves selectives un número superior d?aspirants que el de places convocades. Qualsevol proposta d'aprovats que contravinga allò establert serà nul·la de ple dret.  
VII. INICI I DESPLEGAMENT DE LES PROVES  
Article 30. Programa  
Els qüestionaris que han de regir per a les distintes proves seran aquells que figuren en els annexos I, II, III, IV i V que s'adjunten a aquesta Ordre.  
Article 31. Inici  
Els exercicis d'aquest concurs-oposició començaran el dia 29 de juny d'enguany a les 9 hores i hauran d'haver acabat el 31 d'agost.  
En començar les proves selectives no serà obligatòria la publicació dels successius anuncis de la celebració de les altres proves al Diari Oficial de la Generalitat Valenciana. Aquest anuncis hauran de fer-los públics els Tribunals als locals on s'hauran realitzat les proves anteriors, almenys dotze hores abans de l?inici d?aquests, si es tracta del mateix exercici, o de vint-i-quatre hores, si es tracta d'un nou exercici.  
Article 92. Desplegament  
L?Ordre d'actuació dels opositors s'iniciarà alfabèticament amb el primer de la lletra R, segons que estableix la Resolució de la Direcció General de l?Institut Valencià de l'Administració Pública de 23 de juny de 1989 (BOE de 25 de juny de 1988). Els Tribunals que no compten amb aspirants el primer cognom dels quals comence per la lletra indicada iniciaran l'ordre d'actuació amb la lletra S, T, etc, segons corresponga.  
En qualsevol moment els Tribunals podran requerir els opositors perquè acrediten la seua personalitat.  
Els aspirants seran convocats per a cada exercici amb crida única i seran exclosos del concurs-oposició els qui no hi compareguen, llevat dels casos degudament justificats i lliurement apreciats pel Tribunal.  
En qualsevol moment del procés selectiu, si els Tribunals tenien coneixement que algun dels aspirants no té els requisits exigits per la present convocatòria, podran proposar d'excloure?l, amb l'audiència prèvia de l'interessat, donant compte a la Direcció General de Règim Econòmic i de Personal, la qual posarà en coneixement dels Organs competents les inexactituds o falsedats formulades per l'aspirant en la sol·licitud d?admissió) a les proves selectives, als efectes que pertoque.  
Contra l'exclusió de l'aspirant podrà interposar-se recurs de reposició davant la mateixa autoritat que s'indica al paràgraf anterior.  
VIII. QUALIFICACIO DE LES PROVES ELIMINATORIES I VALORACIO DE MERITS  
Article 33. Sistema de qualificació de les proves  
Cada membre de Tribunal concedirà en cada prova una puntuació de zero a deu punts. La puntuació es fixarà dividint la suma total obtinguda pel número de jutges, amb aproximació fins les deumil·lèsimes i seran eliminats els qui obtinguen menys de 5 punts. Quan entre les puntuacions atorgades pels membres del Tribunal hi haja una diferència de tres o mes punts seran automàticament excloses les qualificacions màximes i mínimes, i es deduirà la puntuació mitjana entre les qualificacions restants.  
Article 34. Valoració de mèrits  
Posteriorment a l'acabament de les proves eliminatòries, el Tribunal valorarà els mèrits personals de tots els aspirants que hagen superat aquestes proves. Es podran assignar a cada opositor per aquest concepte, un màxim de cinc punts, segons el barem acompanyat com a Annex a l?Ordre del Ministeri d'Educació i Ciència de 5 d'abril de 1990 (BOE de l'11) i en la correcció d'errades publicada en el BOE del 21.  
Aquesta valoració es farà pública immediatament després que acaben les proves eliminatòries.  
Article 35  
La prova específica de «Lingüística i cultura Valenciana» es qualificarà amb un màxim de 10 punts, dels quals sis correspondran a l?exercici de llengua i quatre al de Cultura. Aquestes puntuacions s'obtindran establint la mitjana de les atorgades pels membres del Tribunal. Per a ser declarat «apte» en l?esmentada prova caldrà assolir una puntuació mínima de tres punts en l?exercici de llengua i dos punts en el de cultura. Quan entre les puntuacions atorgades pels diferents membres del Tribunal hi haja una diferència de tres o més punts seran excloses les qualificacions màximes i mínimes i es deduirà la puntuació mitjana entre les qualificacions restants.  
Article 36. Relació de seleccionats  
Les llistes de seleccionats es confeccionaran tal i com s'indica a continuació:  
Cada Tribunal elaborarà la llista de seleccionats, tenint en compte que en cap cas podran proposar més opositors que el total de places que li han estat assignades.  
Sumades les puntuacions obtingudes en les diferents proves eliminatòries de la fase d?oposició i la valoració de mèrits es faran públiques pels Tribunals en el lloc o llocs de celebració de l?últim exercici i en aquells altres que estimen oportuns, ordenada de major a menor puntuació, i separadament per cada àrea o especialitat, la relació de seleccionats.  
Els qui no figuren en les relacions esmentades es consideraran eliminats de l?oposició, siga quina siga la puntuació obtinguda, sense que, en cap cas, ni sota cap pretext, puguen al·legar cap dret.  
Tots els seleccionats, si no estan eximits segons que determina l'article 6 de la present convocatòria, passaran a realitzar el curs teòrico-pràctic.  
IX. LLISTES D?APROVATS I PROPOSTA DEL TRIBUNAL  
Article 37  
En acabar la realització i qualificació del curset teòrico-pràctic, el Tribunal farà pública la proposta de seleccionats en cada àrea o especialitat, ordenada de major a menor puntuació aconseguida per cada opositor, la qual serà lliurada a la Direcció General de Règim Econòmic y de Personal.  
Les places que no siguen cobertes per no haver opositors proposats amb dret, no seran acumulades a cap altra província, ni dins de la província, a cap altre Tribunal ni àrea.  
El mateix dia de fer pública la proposta de seleccionats cada Tribunal trametrà una còpia de la proposta als Serveis Territorials d'Educació, per tal que aquest organisme les adjunte als documents que hauran de presentar els opositors conforme s'assenyala al número 39 d?aquesta Ordre. La resta de la documentació la trametran a la Direcció General de Règim Econòmic i de Personal, ajustant-se a les normes que amb aquesta finalitat es dicten. En l'acta final hauran de fer constar els Tribunals, amb tota claredat, si han estat presentades o no reclamacions.  
Article 38  
Realitzada la prova específica de Lingüística i Cultura Valenciana a què fa referència el número 6, quarta fase, d'aquesta convocatòria, la Direcció General de Règim Econòmic i de Personal farà pública la condició «apte» o «no apte» de cada candidat.  
Els «no apte» hauran de matricular-se en els cursos de Formació i Perfeccionament organitzats oficialment per la Generalitat Valenciana o concórrer a les proves extraordinàries previstes amb aquesta finalitat fins que no obtinguen la titulació equivalent a «apte» que preveu la present convocatòria.  
Als declarats «apte» se'ls reconeixerà la capacitat d'impartir l?ensenyament del valencià en Pre-escolar i en els Cicles Inicial i Mitjà de l?EGB, així com l?ensenyament en Valencià en el Cicle Superior tot otorgant-los el Certificat de Capacitació.  
X. PRESENTACIO DE DOCUMENTS  
Article 39  
En el termini de vint dies naturals a comptar des de l'endemà a aquells que els Tribunals faran públiques les propostes els opositors aprovats presentaran en el Serveis Territorials de Cultura i Educació de la província en què han actuat, per qualsevol dels mitjans assenyalats a l'article 66 de la Llei de Procediment Administratiu, els documents acreditatius de les condicions de capacitat exigides en la convocatòria i que són els següents:  
a) Còpia compulsada del Títol al·legat per participar o el certificat d'haver acabat els estudis i abonat els drets per a la seua expedició. En el cas que la data del títol o del certificat d'estudis siga posterior al dia que expirà el termini de sol·licituds fixat en la convocatòria, haurà de fer-se constar la data d'acabament dels estudis.  
b) Declaració jurada o promesa de no haver estat separat mitjançant expedient disciplinari del servei de cap Administració Pública, ni trobar-se inhabilitat per a l?exercici de funcions públiques, segons el model que figura com a Annex VI d'aquesta convocatòria.  
c) Els aspirants que hagen fet valer la condició de persones amb minusvàlues hauran de presentar la certificació referida en l'apartat c) de l'article 8é d'aquesta Ordre.  
Article 40  
Els qui tinguen la condició de funcionaris de carrera estaran exempts de justificar documentalment les condicions i d'altres requisits ja provats per a obtenir l'anterior nomenament i hauran de presentar-ne la certificació del Ministeri o Organisme de què depenen, per tal d'acreditar aquesta condició amb expressió del nombre i import de triennis així com la data en què els compleixen.  
Article 41. Falta de presentació de documents  
Els qui dins del termini indicat, i llevat dels casos de força major, no presenten la documentació o de l'examen d'aquesta es deduïa que manquen d'algun dels requisits exigits en la convocatòria, no podran ser nomenats funcionaris de carrera. S'anul·laran totes les seues actuacions, sense perjudici de la responsabilitat en què haguessen pogut incórrer per falsedat en la sol·licitud inicial.  
XI. NOMENAMENTS  
Article 42  
L?expedient de l?oposició serà aprovat quan s?escaiga per l?Ordre que serà publicada al BOE i al Diari Oficial de la Generalitat Valenciana i en la qual figuraran les normes per a l?emplaçament dels aprovats.  
Article 43  
Els aspirants proposats, per tal de cobrir les places que seran anunciades hauran d'incorporar-se quan siguen requerits, per a la prestació de serveis de caràcter temporal, fins que rebran el nomenament de funcionaris de carrera, hauran d?ocupar les places en les diferents àrees o especialitats per les quals aprovaren, en funció de les necessitats dels Centres d'acord amb el que es regulat a l'efecte en matèria d?adscripció del professorat en provisió de places.  
L?Administració podrà dur a terme, si ho necessita, una redistribució per províncies dels Professors aprovats pendents d'emplaçament amb la finalitat d'atendre les necessitats de l'ensenyament on aquestes sorgesquen.  
XII. POSSESSIO I DESTINACIO DEFINITIVA  
Article 44  
La presa de possessió dels aspirants que hagen superat el procés selectiu serà efectuada en el termini d'un mes des de la data de publicació del nomenament en el Butlletí Oficial, moment en què hauran de fer el jurament o la promesa que preveu el Reial Decret 707/1979, de 5 d'abril (BOE del 6).  
Article 45. Ampliació  
L?Administració podrà concedir, a petició dels interessats, una pròrroga del termini establert que no podrà excedir de la meitat d'aquest, si les circumstàncies ho aconsellen i amb això no es perjudiquen drets a tercers.  
Article 46. Destinació en propietat definitiva  
Els professors ingressats en virtud d?aquest concurs-oposició obtindran la destinació definitiva quan s?escaurà, pel procediment ordinari, i acudiran amb caràcter forçós al concurs general de trasllats, segons que disposa l?article 11.5 del Reial Decret 895/1989 de 14 de juliol de 1989 (BOE del 20).  
XIII. LLISTA GENERAL UNICA  
Article 47  
El Ministeri d'Educació i Ciència aprovarà i publicarà la llista general única del concurs-oposició que es formarà per ordre de puntuació assolida. En cas d'empat decidirà la major puntuació en la fase de concurs i a continuació la major puntuació obtinguda en la primera de les proves eliminatòries. Cas de persistir l'empat decidirà la major puntuació en cadascú dels apartats 1 i 2, per aquest ordre del barem aplicat a la fase de concurs.  
Es concedirà un termini de quinze dies per a reclamacions i, resoltes aquestes, s'elevarà a definitiva per disposició ministerial.  
Article 48  
La Direcció General de Règim Econòmic i de Personal farà pública la situació dels opositors de la Comunitat Valenciana que hagen estat seleccionats i tinguen pendent la superació de la prova específica de «Lingüística i Cultura Valenciana».  
XIV. NORMA FINAL  
Article 49  
Aquesta convocatòria, i tots els actes administratius que deriven d'aquesta o de l'actuació dels Tribunals, podran ser impugnats en els casos i en la forma que estableix la Llei de Procediment Administratiu.  
Així mateix, l'Administració podrà, si escau, revisar les resolucions dels Tribunals, segons que preveu la Llei de Procediment Administratiu.  
València, 24 d'abril de 1990.  
El Conseller de Cultura, Educació i Ciència,  
ANTONIO ESCARRE ESTEVE  
ANNEXOS I, II, III, IV i V  
Continuen vigents sense variació els mateixos Annexos I, II, III, IV, i V de la convocatòria de proves d?ingrés de 1985, publicats en l?Ordre de 3 d'abril de 1985 de la Conselleria de Cultura, Educació i Ciència (DOGV de 2 de maig de 1985).  
La prova de coneixements específics de l'àrea d'Educació Física es basarà, per a l?exercici escrit, en el temari que figura en l'Annex I de l?Ordre de 6 d'abril de 1990 (BOE d'11 d'abril), i per a l?exercici pràctic en les normes que s'estableixen en l'Annex II a l?Ordre esmentada.  
ANNEXO VI  
En/Na/N? , amb el DNI núm ,  
domicilitat/ada a comarca d?   
carrer/plaça ,núm , pis ,  
telèfon , a l'efecte de ser nomenat funcionari del Cos de Professors d'Educació Bàsica.  
DECLARE SOTA JURAMENT/PROMESA: que no he estat separat del servei de cap de les Administracions Públiques i que no em trobe inhabilitat per a l?exercici de les funcions públiques.  
 , a d de 1990


Còpia Permalink ELI